משפחת רעם

**משפחת רעם** (באנגלית: **The Thundermans**) היא סדרת קומדיית מצבים אמריקאית, אשר שודרה מ-14 באוקטובר 2013 עד 25 במאי 2018, והסתיימה לאחר 4 עונות ו-98 פרקים.

בשנת 2024 שודר סרט הטלוויזיה "משפחת רעם חוזרת" שהוא סרט המשך של הסדרה ובעקבותיו ב-22 בינואר 2025 עלתה לשידור סדרת הספין-אוף "משפחת רעם: משימה חשאית".

## סקירת סדרה

## עלילה
הסדרה סובבת סביב הת'נדרמנים, משפחה עם כוחות על שמנסים לחיות חיים נורמליים בעיירה בדיונית בשם הידנוויל. פיבי חולמת להיות גיבורת - על נערצת ולהשתמש בכוחותיה בלעזור לאנשים, ואילו אחיה התאום מקס רוצה להיות נבל גדול ולהשתמש בכוחותיו לרוע. ההורים שלהם, האנק ובארב מנסים לחיות חיים נורמליים ולא משתמשים בכוחות העל שלהם - גם אם לא בהצלחה רבה - בעוד שנורה ובילי, אחיהם הקטנים, נהנים להשתמש בכוחותיהם במידת האפשר. לכל דמות בסדרה יש כוח על שונה. להאנק כוח רב, חוזק על ויכולת תעופה, לבארב יכולת יצירת חשמל ויצירת ברקים, לפיבי ומקס יש טלקינזיס, הקפאה וחימום, לבילי יכולת מהירות על ולנורה עיני לייזר.

דמות נוספת בסדרה היא נבל העל לשעבר בשם ד"ר קולוסו, אשר האנק הפך אותו לארנב וכלא אותו בחדר של מקס במרתף הבית שלהם.

הגוף הממונה עליהם נקרא "ליגת הגיבורים", אשר אחראי על כל פעולה המתרחשת.

לקראת סוף העונה השנייה, נולדה למשפחה ילדה נוספת בשם קלואי תנדרמן, אשר כוחה הוא אפשרות הטלפורטציה. ובסוף העונה השלישית בלאגן אפל אחד מאויביו המושבעים של איש הרעם מנסה להשתלט על הידנוול לכן מקס מוותר על היותו נבל על כדי לעצור אותו בכך שהוא שואב את כוחותיו.

בתחילת העונה הרביעית, מקס ופיבי נבחרים כמועמדים לקבוצה המובחרת של ליגת הגיבורים, המכונה "כוח Z", אך באמצע העונה פיבי סופגת את כוחו של בלאגן אפל כדי לנטרל פצצה שמקס הטמין. הכוחות הופכים אותה לנבלית על המאיימת להשתלט את העולם אבל מקס מציל אותה לפני שהיא הוציאה לפועל תוכנית זאת.
בסוף הסדרה, מקס ופיבי נבחרים למנהיגי "כוח Z" ששמו שונה ל"כוח T".

## פרקים

### עונה 1

### עונה 2

### עונה 3

### עונה 4

## דמויות

### דמויות ראשיות
* **פיבי תנדרמן** (קירה קוסרין): הבת הבכורה במשפחה. האחות התאומה של מקס ואחות הגדולה של נורה, בילי וקלואי. כוחות העל שלה הם טלקינזיס, נשימת הקפאה וחימום, וכוח תאומים. החברה הכי טובה שלה היא צ'רי, ואף בפרקי סיום העונה השנייה גילתה לצ'רי את הסוד של משפחתה. במהלך העונה השלישית חונכה בליגת הגיבורים.
* **מקס תנדרמן** (ג'ק גריפו): אחיה התאום של פיבי והאח הגדול של נורה, בילי וקלואי. כוחות העל שלו הם טלקינזיס, נשימת הקפאה וחימום, וכוח תאומים. חברו הטוב של ד"ק קולוסו. חולם להיות נבל–על וחדרו הוא מאורה ענקית במרתף הבית. שונא את פיבי, את חברותיה ואת כל מה שקשור אליה, אך פעמים רבות עוזר לה. חולם להיות בליגת הנבלים של דארק מיידהם.
* **נורה תנדרמן** (אדיסון ריצ'קה): האחות השלישית במשפחה והקטנה בה (למעט קלואי). אחותם הקטנה של פיבי, מקס ובילי ואחותה הגדולה של קלואי. כוח העל שלה הוא האפשרות לירות לייזר מהעיניים.
* **בילי תנדרמן** (דייגו ולאסקס): האח השני במשפחה, אחיהם הגדול של נורה וקלואי ואחיהם הקטן של פיבי ומקס. די טיפש, בסיום העונה השנייה מתגלה רמז בכך שהוא טיפש בגלל שבארב לא הספיקה ללדת אותו במקום בטוח ובטעות ילדה אותו כשהייתה בשמיים והוא נפל על ראשו בחבטה. כוח העל שלו הוא מהירות יתר. חברה הטוב ביותר של נורה ומסתובב תמיד לצידה.
* **האנק תנדרמן** (כריס טאלמן): אב המשפחה. מכונה ״איש הרעם״ ולשעבר הגיבור הגדול בעולם. הכוחות שלו הם חוזקה ממשית ויכולת לעוף. יצא לפנסיה ופרש מהעבודה שלו כגיבור העל הגדול לפני תחילת הסדרה.
* **בארב תנדרמן** (רוזה בלאסי): אם המשפחה. כוח העל שלה הוא יצירת אור, ברקים וחשמל בכלליות. יצאה לפנסיה ופרשה מהעבודה שלה כגיבורת על לפני תחילת הסדרה.
* **קלואי תנדרמן** (מאיה לה קלארק) (עונות 3–4, אורחת בעונה 2): האחות הקטנה ביותר במשפחה. נולדה בפרק סיום העונה השנייה. בתחילת העונה השלישית מתגלה כי כוח העל שלה הוא השתגרות ממקום למקום.
* **ד"ר קולוסו**: נבל על לשעבר שנלחם נגד איש הרעם, ולאחר מכן איש הרעם הפך אותו לארנב מדבר. מאז חי כארנב מדבר ומתגורר במאורה של מקס והפך להיות חברו הטוב ביותר של מקס, ומייעץ לו בדברים רבים. פעמיים לאורך הסדרה הפכו אותו חזרה לבן אדם רגיל.

### דמויות משנה

* **צ'רי**: חברתה הטובה ביותר של פיבי מאז שהמשפחה עברה להידנוויל. מעט טיפשה ולרוב לא מבינה דברים מסוימים. בסוף העונה השנייה מגלה את הסוד של משפחת רעם. עוזרת לפיבי ומייעצת לה תמיד בעניינים רבים. בעונה הרביעית הופכת להיות בת זוגתו של אויסטר.
* **אויסטר** (עונות 2–4): אחד מחבריו הטובים של מקס. מנגן איתו בלהקה שלהם. בפרק ״פיבס ילדה רעה״ בעונה השנייה הוא נראה לראשונה, בעוד פיבי התאהבה בו אך מהר מאוד חזרה בה לאחר מכן. בעונה הרביעית הופך להיות בן זוגה של צ'רי.
* **גדעון** (עונות 2–4): אחד מחבריו הטובים של מקס. מנגן איתו בלהקה של החבורה. מוזר לרוב, ונוהג להחמיא לבנות כגון בארב ופיבי כדי שיוכל לצאת איתם, מה שמוביל את מקס והאנק לאורך הסדרה לומר לו ׳לא יפה, גדעון׳.
* **וולפגנג** (עונות 3–4): אחד מחבריו הטובים של מקס, מנגן עם החבורה בלהקה בתפקיד המתופף. ממוצא גרמני עם מבטא גרמני חזק, אוהב מאוד נקניקיות ומרבה לומר את דעתו רק לפי הטון שלו, כשהוא לרוב צועק ״וולפגנג!״ בלבד.
* **המנהל ברדפורד**: מנהל בית הספר שבו לומדים פיבי ומקס. מרבה לשנוא את בית הספר ואת מקס בעיקר, ומרבה לשנוא את תפקיד הניהול שקיבל. לאורך הסדרה הוצגו מספר פעמים שהוא בודד ללא משפחה, מה שלא מפתיע את התלמידים בבית הספר.
* **הנשיאה קיקבאט** (עונות 3–4, אורחת בעונה 2): נשיאת ליגת הגיבורים, מחנכת במהלך העונה השלישית את פיבי בחונכות ליגת הגיבורים. אמה של סימון.
* **בלובין** (אורח בעונות 1–4): דודם של משפחת רעם אשר הדוד של בארב הביא לו את טירתו, את כל כספו וכך הפך בלובין למיליונר. מרבה לבקר את משפחת רעם.

### דמויות נוספות

* **סימון** (אורחת בעונות 2–3): בתה של הנשיאה קיקבאט. נרמז כי היא מאוהבת במקס.
* **שרה** (עונות 1–2, אורחת בעונה 4): חברה טובה של פיבי אשר מרבה לעבוד איתה ולקבל איתה ציונים גבוהים. מאוהבת במקס.
* **לינק** (עונות 2–3): בן זוגה השני של פיבי במהלך הסדרה. בנו של ׳איש הרשע׳.
* **איש הרשע** (עונות 2–3): אויב גדול של האנק. אביו של לינק.
* **פלנקי** (ג'ייס נורמן) (אורח בעונה 1): נער מבית הספר אשר עוזר למקס באמצע העונה הראשונה להתקבל למועצת התלמידים. מאוהב בפיבי.
* **היינריך הידנוויל השלישי** (אוון ג'וינר) (אורח בעונה 4): ראש עיריית הידנוויל לשעבר. מוכר בשל כך שלא החמיץ אף יום מבית הספר. בעונה הרביעית פיבי, מקס, בילי ונורה חוזרים בזמן לשנת 1955 כדי לנסות לעצור את היינריך כדי שהוא יחמיץ את בית הספר, אך זה מדרדר לרעה.
* **שייאן** (דניאלה פרקינס) (אורחת בעונה 4): זמרת מפורסמת שפיבי, צ'רי ומקס מנסים להשיג קשר איתה למטרותיהם האישיות.
* **קול קמפבל** (עונה 1): הבן הקטן מהמשפחה האמידה ביותר של ארצות הברית. אהובה הראשון של פיבי, והשניים היו בזוגיות עד סיום העונה הראשונה. לא מובן למה קול לא הופיע בפרקים מאוחרים יותר ומאוחר יותר נפרד ממנה.

### נבלים

* **דארק מייהם** (עונה 3, אורח בעונות 1, 2 ו-4): הנבל הגדול בעולם ומנהיג ליגת הגיבורים. בעונות 3-1 מקס תמיד מנסה להיות בליגת הגיבורים וכעובד שלו, ובעונה השלישית הוא מצליח להתקבל והופך לרשע אך חוזר בו זמן קצר לאחר מכן ומשפחת רעם משמידים אותו בסיום העונה השלישית בסופו של דבר. בעונה הרביעית מופיע בפעם האחרונה בשני הפרקים ״רעם בגן עדן״ לאחר שפיבי לוקחת את כוחותיו והופכת לרעה.
* **מלך הסרטן** (אורח בעונה 2): נבל על הידוע בתור כך שיד ימינו היא כצביטת סרטן. פיבי נלחמה בו בסיום העונה השנייה לאחר שהוא כולא את מקס וד"ר קולוסו.
* **סטרונגר** (אורח בעונות 3–4): נבל על, עוזר של דארק מייהם ונכנס יחדיו לתא הבריחה.

## סרט המשך

"משפחת רעם חוזרת" הוא סרט המשך לסדרת הטלוויזיה. הוא יצא בפרמאונט+ ובכל ערוצי ניקלודיאון במרץ 2024. בדצמבר 2023, יצא הטריילר הראשון שלו. בסרט, קירה קוסרין וג'ק גריפו חוזרים על תפקידיהם בתור פיבי ומקס ת'אנדרמן, בהתאמה.

## פרסים וביקורות
ב־3 באוגוסט 2012, ניקלודיאון הכריז על התוכנית "משפחת רעם" כאחת מהסדרות העתידיות של הערוץ.

### פרסים

## קישורים חיצוניים

* 

## הערות שוליים

קטגוריה:ניקלודיאון: תוכניות וסדרות
קטגוריה:תאומים באמנות
קטגוריה:סדרות קומדיה אמריקאיות
קטגוריה:סדרות טלוויזיה אמריקאיות שעלו לשידור בשנת 2013